UEFA Liga prvaka 1998/99 - grupna faza
UEFA Liga prvaka 1998/99 - grupna faza je bilo nogometno takmičenje igrano u sklopu Lige prvaka 1998/99. Takmičenje grupne faze Lige prvaka 1998/99. je igrano od 16. septembra do 9. decembra 1998. godine. 24 ekipe bile su podijeljene u šest grupa po četiri ekipe gdje su ekipe u svakoj grupi igrali jedni protiv drugih na domaćem i gostujućem terenu, što znači da je svaka ekipa igrala ukupno šest utakmica u grupnoj fazi takmičenja. Za svaku pobjedu, timovi su dobili tri boda, dok su za neriješen rezultat osvajali po jedan. Na kraju grupne faze, proplasirane ekipe iz svih grupa, te dvije najbolje drugoplasirane ekipe plasirale su se u četvrtfinale Lige prvaka. Od 24 ekipe učesnika grupne faze Lige prvaka 1998/99. devet je bilo debitanata: Arsenal, Athletic Bilbao, Brøndby, Croatia Zagreb, HJK Helsinki, Internazionale, Kaiserslautern, Lens i Sturm Graz.